REPUBLIKA HRVATSKA RAZINA: **12**

NADLEŽNO MINISTARSTVO RKDP: **42434**

RAZDJEL: **012** MATIČNI BROJ: **02197278**

GLAVA: **05**  OIB: **79269920246**

ŠIF.OZN.: **8411**

RN.: **HR121001005186300016**

PRORAČUNSKI KORISNIK:

**DRŽAVNO IZBORNO POVJERENSTVO REPUBLIKE HRVATSKE**

**BILJEŠKE UZ FINANCIJSKE IZVJEŠTAJE**

**ZA RAZDOBLJE I – XII MJESEC 2024. GODINE**

Državno izborno povjerenstvo Republike Hrvatske je stalno i neovisno državno tijelo koje obavlja poslove iz svog djelokruga u skladu sa Zakonom o Državnom izbornom povjerenstvu Republike Hrvatske (Narodne novine, br. 44/06, 19/07) te zakonima kojima je regulirana provedba izbora u Republici Hrvatskoj, kao i provedba državnog, lokalnog i savjetodavnog referenduma.

Korisnik je državnog proračuna čiji se prihodi i primici, rashodi i izdaci planiraju u Državnom proračunu Republike Hrvatske na glavi 01205 Državno izborno povjerenstvo Republike Hrvatske, te u svojoj nadležnosti nema drugih proračunskih korisnika.

Kao proračunski korisnik Državno izborno povjerenstvo Republike Hrvatske primjenjuje Zakon o proračunu (Narodne novine, br.144/21) i pripadajuće podzakonske akte. U planiranju, izvršavanju i računovodstvu te izvršavanju financijskog plana primjenjuju se: Zakon o izvršavanju Državnog proračuna Republike Hrvatske za 2023. (Narodne novine, br. 145/22, 63/23, 129/23); Pravilnik o financijskom izvještavanju u proračunskom računovodstvu (Narodne novine, br. 37/22); Pravilnik o proračunskom računovodstvu i računskom planu (Narodne novine, od br. 124/14 do 108/20); Pravilnik o proračunskim klasifikacijama (Narodne novine od br. 26/10 do 01/20).

Pravilnik o financijskom izvještavanju propisuje da su Bilješke uz financijske izvještaje sastavni dio seta financijskog izvještavanja, kao dopuna podataka uz financijske izvještaje. Bilješke uz financijske izvještaje Državnog izbornog povjerenstva Republike Hrvatske označene su rednim brojevima s pozivom na šifru u izvještaju na koju se odnose kako bi bile razumljive i pojasnile taj podatak iz izvještaja.

**Financijski izvještaji proračuna, proračunskih i izvanproračunskih korisnika za 2024. godinu prikazani su u eurima.**

**I. Izvještaj o prihodima i rashodima, primicima i izdacima – OBRAZAC PR-RAS**

U 2024. godini ukupni prihodi Državnog izbornog povjerenstva Republike Hrvatske ostvareni su u iznosu od 31.147.482,79 dok su ukupni rashodi ostvareni u iznosu od 32.146.864,50. Ukupni prihodi i rashodi su u odnosu na prethodnu godinu višestruko povećani. Do takvog znatnog odstupanja došlo zbog održavanja većeg broja izbora na državnoj razini u 2024. godini i to: izbora zastupnika u Hrvatski sabor, izbora članova u Europski parlament iz Republike Hrvatske te izbora za predsjednika Republike Hrvatske (I. krug), dok su u 2023. održani samo izbori za članove vijeća i predstavnike nacionalnih manjina u jedinicama lokalne i područne (regionalne) samouprave u 2023. godini.

Sukladno zakonskim propisima sredstva za pokriće svih troškova održavanja odnosno provedbe izbora na državnoj razini osiguravaju u državnom proračunu Republike Hrvatske na razdjelu Državnog izbornog povjerenstva Republike Hrvatske. Upravo je to razlog značajnih razlika u stanju na kraju izvještajnog razdoblja u odnosu na stanje na početku izvještajnog razdoblja odnosno razlog značajnog odstupanja ostvarenja u 2024. u odnosu na izvještajno razdoblje prethodne godine.

Ukupni prihodi se u cijelosti odnose na prihode poslovanja od kojih najveći dio odnosno 99,9% čine prihodi iz nadležnog proračuna, dok se 0,01% odnosti na tekuće pomoći od institucija i tijela EU. Ukupni rashodi se sastoje od rashoda poslovanja koji čine 99,9% ukupnih rashoda te rashoda za nabavu nefinancijske imovine koji čine 0,01% ukupnih rashoda.

|  |  |  |  |
| --- | --- | --- | --- |
| Opis stavke i šifra | 2023. | 2024. | Index 2024/2023 |
| Prihodi poslovanja – šifra 6 | 1.593.464,49 | 31.147.482,79 | 1.954,7 |
| Rashodi poslovanja – šifra 3 | 1.576.382,50 | 32.116.070,57 | 2.037,3 |
| Prihodi od nefinancijske imovine – šifra 7 | 0,00 | 0,00 | - |
| Rashodi od nefinancijske imovine – šifra 4 | 19.141,00 | 30.793,93 | 160,9 |
| **UKUPNI PRIHODI** | **1.593.464,49** | **31.147.482,79** | **1.954,7** |
| **UKUPNI RASHODI** | **1.595.523,50** | **32.146.864,50** | **2.014,8** |

***I.A. PRIHODI POSLOVANJA***

U 2024. godini prihodi poslovanja ostvareni su u ukupnom iznosu od 31.147.482,79 što je za 1.854,7% više u odnosu na prethodnu godinu.

Prihodi poslovanja sastoje se od pomoći iz inozemstva – šifra 63, koji se u cijelosti odnose na pomoći od institucija i tijela EU te prihoda iz nadležnog proračuna – šifra 67, koji se odnose na prihode iz nadležnog proračuna za financiranje rashoda poslovanja i za financiranje rashoda za nabavu nefinancijske imovine.

|  |  |  |  |
| --- | --- | --- | --- |
| Opis stavke i šifra | 2023. | 2024. | Index 2024/2023 |
| Pomoći iz inozemstva i od subjekata unutar općeg proračuna – šifra 63 | 2.094,02 | 1.462,27 | 69,8 |
| Prihodi iz nadležnog proračuna i od HZZO-a na temelju ugovornih obveza – šifra 67 | 1.591.370,47 | 31.146.020,52 | 1.957,2 |
| **PRIHODI POSLOVANJA** | **1.593.464,49** | **31.147.482,79** | **1.954,7** |

Tekuće pomoći od institucija i tijela EU – šifra 6323 u iznosu od 1.462,27 u cijelosti se odnose na refundaciju putnih troškova nastalih na službenim putovanjima u organizaciji Europske komisije (avionske karte, troškovi transfera).

Prihodi iz nadležnog proračuna za financiranje rashoda poslovanja - šifra 6711 ostvareni su u iznosu od 31.115.226,59 te su u odnosu na prethodnu godinu povećani za 1.879,1%. Razlog takvog značajnog povećanja u odnosu na prethodnu godinu leži u provedbi većeg broja izbora na državnoj razini za koje se sredstva za pokriće cjelokupnih troškova osiguravaju u državnom proračunu Republike Hrvatske na razdjelu Državnog izbornog povjerenstva Republike Hrvatske. Tijekom 2023. godine su održani izbori za članove vijeća i predstavnike nacionalnih manjina u jedinicama lokalne i područne (regionalne) samouprave za su iz proračuna podmireni samo rashodi za informatičku podršku i naknada za rad informatičkih koordinatora na izborima.

Prihodi iz nadležnog proračuna za financiranje rashoda za nabavu nefinancijske imovine - šifra 6712 su u 2024. godini ostvareni u iznosu od 30.793,93 što je povećanje za 60,9% u odnosu na prethodnu godinu. Odnose se na rashode za nabavu računala, računalne opreme (ups – uređaj za neprekidno napajanje), monitora, uredskog namještaja, komunikacijske opreme – mobitela te ostale opremu.

***I.B. RASHODI POSLOVANJA***

U 2024. godini rashodi poslovanja ostvareni su u ukupnom iznosu od 32.116.070,57 što je 1.937,3% više u odnosu na prethodnu godinu.

Rashodi poslovanja sastoje se od rashoda za zaposlene – šifra 31, materijalnih rashoda – šifra 32, financijskih rashoda – šifra 34 i ostalih rashoda – šifra 38. Najveće povećanje je na poziciji materijalnih rashoda koji su povećani za 26,2%.

|  |  |  |  |
| --- | --- | --- | --- |
| Opis stavke i šifra | 2023. | 2022. | Index 2024/2023 |
| Rashodi za zaposlene – šifra 31 | 886.089,90 | 1.085.523,62 | 122,5 |
| Materijalni rashodi – šifra 32 | 678.877,57 | 7.253.633,64 | 1.068,5 |
| Financijski rashodi – šifra 34 | 0,87 | 1,69 | 194,3 |
| Pomoći dane u inozemstvo i unutar općeg proračuna- šifra 36 | 0,00 | 20.912.799,18 | - |
| Ostali rashodi – šifra 38 | 11.414,16 | 2.864.112,44 | >>100 |
| **RASHODI POSLOVANJA** | **1.576.382,50** | **32.116.070,57** | **2.037,3** |

***Rashodi za zaposlene – šifra 31*** ostvareni su u ukupnom iznosu od 1.085.523,62, a sastoje se od plaća za redovan rad – šifra 3111 (877.907,96), plaća za prekovremeni rad – šifra 3113 (37.195,10), ostalih rashoda za zaposlene – šifra 312 (19.428,51) i doprinosa na plaće – šifra 313 (150.992,05). Rashodi za zaposlene su u odnosu na prethodno razdoblje povećani za 22,5%. Broj zaposlenih je u 2024. godini ostao na istoj razini kao i u 2023. godini međutim tijekom godine je došlo do promjene odnosno značajnog rasta bruto plaća državnih dužnosnika temeljem Odluke o visini osnovice za obračun plaća državnih dužnosnika koja je stupila na snagu 25. srpnja 2024. godine (rast osnovice sa iznosa od 516,29 eura na iznos od 947,18 eura) te rasta bruto plaća pojedinih službenika temeljem Uredbe o nazivima radnih mjesta, uvjetima za raspored i koeficijentima za obračun plaće u državnoj službi koja je stupila na snagu 1. ožujka 2024. godine.

Plaće za prekovremeni rad – šifra 3113 su u 2024. godini ostvarene u iznosu od 37.195,10 i u odnosu na prethodnu godinu su povećane. Do povećanja je došlo iz razloga održavanja većeg broja izbora na državoj razini koji su u toj godini uzrokovali povećani broj prekovremenih sati u odnosu na uobičajeno redovno poslovanje.

Ostali rashoda za zaposlene – šifra 312 ostvareni su u iznosu od 19.428,51 te su u odnosu na prethodnu godinu neznatno su smanjeni, a odnose se na rashode za isplatu regresa, prigodnog dara djeci, božićnice, nagrade zaposlenicima (vezano uz radni staž) te pomoći za smrtni slučaj.

***Materijalni rashodi – šifra 32*** ostvareni su u ukupnom iznosu od 7.253.633,64, a odnose se na naknade troškova zaposlenima – šifra 3211 do 3214 (38.164,45), rashode za materijal i energiju – šifra 3221 do 3227 (58.988,01), rashode za usluge – šifra 3231 do 3239 (6.677.224,62), naknade troškova osobama izvan radnog odnosa – šifra 324 (162.863,11), te ostale nespomenute rashode poslovanja – šifra 3291 do 3299 (316.393,45). U odnosu na prethodnu godinu materijalni rashodi su ostvareni u većem iznosu za 968,5%. Skoro sve pozicije materijalnih rashoda ostvarene su u većem iznosu u odnosu na razdoblje prethodne godine, a najznačajnije povećanje je na poziciji rashoda za usluge.

*Naknade troškova zaposlenima – šifra 321* u ukupnom iznosu od 38.164,45 odnose se na naknade za službena putovanja (26.020,54), naknade za prijevoz, za rad na terenu i odvojeni život (10.903,91) te stručno usavršavanje zaposlenika (1.240,00).

Službena putovanja – šifra 3211 ostvarena suu 2024. godini u iznosu od 26.020,54 te su u odnosu na prethodnu godinu nešto smanjena. Do odstupanja od ostvarenja u izvještajnom razdoblju prethodne godine došlo je zbog manjeg broja službenih putovanja vezanih uz redovne aktivnosti Državnog izbornog povjerenstva (promatranje izbora, sudjelovanje na sastancima u Europskoj komisiji, održavanja edukacija mladih birača).

Naknade za prijevoz, za rad na terenu i odvojeni život – šifra 3212 ostvareni su u iznosu od 10.903,91, te su u odnosu na prethodnu godinu smanjeni za 10,1%. Do odstupanja od ostvarenja u izvještajnom razdoblju prethodne godine došlo je zbog smanjenja troškova za odvojeni život. U prvoj polovici 2023. godine dvoje dužnosnika je imalo pravo na naknadu troškova za odvojeni život i naknadu prijevoznih troškova, dok se u 2024. godini naknada troškova za odvojeni život ne isplaćuje, a prijevozni troškovi isplaćuju se samo jednoj dužnosnici.

Stručno usavršavanje zaposlenika – šifra 3213 u iznosu od 1.240,00 odnosi se na rashode za sudjelovanje zaposlenih na stručnim seminarima, on-line seminarima i sl., a u odnosu na prethodnu godinu ovi su rashodi povećani za 85,1%. Do odstupanja od ostvarenja u izvještajnom razdoblju prethodne godine došlo je zbog većeg broja seminara/webinara na kojima su sudjelovali državni službenici.

*Rashodi za materijal i energiju – šifra 322* su u 2024. godini ostvareni u iznosu od 58.988,01 te su u odnosu na prethodnu godinu povećani za 45 %. Sastoje se od uredskog materijala i ostalih materijalnih rashoda – šifra 3221 (41.979,77), energije – šifra 3223 (16.131,58), materijala i dijelova za tekuće i investicijsko održavanje – šifra 3224 (529,69) te sitnog inventara i auto guma – šifra 3225 (346,97).

Uredski materijal i ostali materijalni rashodi – šifra 3221 u iznosu od 41.979,77 značajno su povećani u odnosu na prethodnu godinu. Do odstupanja od ostvarenja u izvještajnom razdoblju prethodne godine došlo je zbog povećanih izdvajanja za troškove uredskog materijala, a zbog provedbe većeg broja izbora na državnoj razini.

Energija – šifra 3223 u ukupnom iznosu od 16.131,58 troškovi energije su u odnosu na prethodnu godinu smanjeni za 17,6%. Do odstupanja od ostvarenja u izvještajnom razdoblju u odnosu na prethodnu godine došlo je zbog smanjenja utroška električne energoje o pina

Materijal i dijelovi za tekuće i investicijsko održavanje – šifra 3224 u iznosu od 529,69 u cijelosti se odnose na materijal i dijelove za održavanje poslovne zgrade i opreme. Ovi troškovi odnose se na nabavu materijala i rezernih dijelova za održavanje objekta i opreme koje je domar mogao odraditi samostalno bez korištenja usluga vanjskih dobavljača.

Sitni inventar i auto gume – šifra 3225u iznosu od 346,97 odnosi se u cijelosti na nabavu sitnog inventara. Tijekom 2024. godine nabavljen je ručni alat neophodan za rad domara dok su u 2023. godini nabavljene samo zastava.

*Rashodi za usluge – šifra 323* su u 2024. godini ostvareni u iznosu od 6.677.224,62 i najznačajnija su stavka ukupnih materijalnih rashoda Državnog izbornog povjerenstva. U odnosu na prethodnu godinu rashodi za usluge povećani su za 1.148,3%, razlog tome su povećana izvajanja za provedbu troje izbora na državnoj razini u 2024. godini.

Rashodi za usluge se sastoje od rashoda za usluge telefona, pošte, prijevoza – šifra 3231 (84.003,28), usluge tekućeg i investicijskog održavanja – šifra 3232 (16.009,46), usluge promidžbe i informiranja – šifra 3233 (370.916,60), komunalne usluge – šifra 3234 (5.938,90), zakupnine i najamnine – šifra 3235 (113.839,18), zdravstvene i veterinarske usluge – šifra 3236 (969,00), intelektualne i osobne usluge – šifra 3237 (240.556,21), računalne usluge – šifra 3238 (4.083.289,18) i ostale usluge – šifra 3239 (1.761.702,81).

Usluge telefona, pošte i prijevoza – šifra 3231 su u 2024. godini ostvarene u iznosu od 84.003,28, odnosno za 565,0% veće u odnosu na prethodnu godinu. Do povećanja je došlo zbog provedbe izbora i povećanih izdvajanja za telekomunikacijske i poštanske usluge prvenstveno vezanih za provedbu izbora u inozemstvu. Telekomunikacijske, poštanske i prijevozne usluge vezane uz redovno poslovanje Državnog izbornog povjerenstva su u odnosu na razdoblje prethodne godine neznatno povećane, a što se odnosi na uslugu HITROnet (sigurna računalna komunikacijska mreža tijela državne uprave u koju su spojene sve središnje lokacije središnjih tijela državne uprave) s čijim se korištenjem započelo tijekom 2024. godine

Usluge tekućeg i investicijskog održavanja – šifra 3232 su u 2024. godini ostvarene u iznosu od 16.009,46. U odnosu na prethodnu godinu povećane su za 3,3%. Do povećanja je došlo iz razloga što je u 2024. korišteno nešto više izdataka za usluge tekućeg održavanja, nije bilo izdvajanja za vodinstalaterske redove i radove na sustavu videonadzora. Najznačajniji stavke u uslugama tekućeg održavanja čine usluge održavanja kotlovnice i te održavanje telekomunikacijskog sustava i centrale.

Usluge promidžbe i informiranja – šifra 3233 u 2024. godini ostvarene su u ukupnom iznosu od 370.916,60. Troškovi promidžbe i informiranja vezani za redovno poslovanje Državnog izbornog povjerenstva odnose se na troškove pristojbe Hrvatskoj radioteleviziji, troškove dostave dnevnih tiskovina, te objave oglasa za izgubljene pečate (općinskih i gradskih izbornih povjerenstava) i za javni natječaj za prijem u državnu službu. Troškovi promidžbe i informiranja vezani uz izbornu aktivnost Državnog izbornog povjerenstva odnose se na zakonsku obvezu objave u svim dnevnim novinama u Republici Hrvatskoj i na Hrvatskoj radioteleviziji svih pravovaljanih predloženih lista te imana i prezimena kandidata na izborima zastupnika u Hrvatski sabor, izborima članova u Europski parlament iz Republike Hrvatske te izborima za predsjednika Republike Hrvatske (za I. krug glasovanja), a koje su u 2024. godini iznosile 367.392,04. Zbog provedbe izbora tijekom 2024. godine usluge promidžbe i informiranja su u odnosu na 2023. godinu povećane su za 6.487,9 %.

Komunalne usluge – šifra 3234 u ukupnom iznosu od 5.938,90 odnose se troškove opskrbe vodom, nabave prirodne izvorske vode (za aparate za vodu), iznošenje i odvoz komunalnog otpada, dimnjačarske usluge, deratizacijske usluge te ostale komalne usluge. U odnosu na prethodnu godinu povećane su za 20,1%, a do povćanja je došlo jer se usluga odvoza komunalnog otpada u 2023. godini počela naplaćivati od travnja 2023.

Zakupnine i najamnine – šifra 3235 u ukupnom iznosu od 113.839,18 i u odnosu na prethodnu godinu su povećane za 434,2 %. Najmnine vezane za redovno poslovanje Državnog izbornog povjerenstva odnose se na najam kopirnih uređaja, najam arhivskog prostora, najam vozila za edukacije mladih birača, najam aparata za vodu, najam sustava eUred za uredsko poslovanje te najam stana za potrebe smještaja dužnosnika, a u 2024. godini iznosile su 34.008,02. U odnosu na izvještajno razdoblje prethode godine povećane su jer se u 2024. godini koristi novi sustav za uredsko poslovanje eUred. Najmnine vezane uz obavljanje izborne aktivnosti Državnog izbornog povjerenstva odnose se na najam poslovnog prostora za potrebe provedbe izbora – kandidatura (zbog zatvaranja prostora Hrvatskog sabora koji je uobičajeno korišten za tu svrhu), najam opreme (prijevoznog sredstva, kopirnih uređaja i sl.) te najam prostora i opreme vezan uz provođenje izbora u inozemstvu, a ostvarene su u iznosu od 79.831,16.

Zdravstvene i veterinarske usluge – šifra 3236 u iznosu od 969,00 se u cijelosti odnose na troškove obveznih sistematski pregleda u skladu sa pravima iz Kolektivnog ugovora za državne službenike i namještenike. Do odstupanja od ostvarenja u izvještajnom razdoblju prethodne godine došlo je zbog smanjeg broja službenika, u odnosu na 2023. godinu, koji su obvezni sistematski pregled obavili u 2024. godini.

Intelektualne i osobne usluge – šifra 3237 u iznosu od 240.556,21 i u odnosu na prethodnu godinu su povećane za 945,6 %. Do povećanja u odnosu na izvještajno razdoblje prethodne godine je došlo zbog provedbe izbora u 2024. Intelektualne i osobne usluge vezane za redovno poslovanje Državnog izbornog povjerenstva odnose se na troškove s osnove ugovora o djelu (2.314,22), na ostale osobne usluge vezane uz provođenje zaštite na radu (1.023,06) te na ostale intelektualne usluge (1.077,50). Intelektualne i osobne usluge vezane uz obavljanje izborne aktivnosti Državnog izbornog povjerenstva odnose se na naknade za rad informatičkim koordinatorima, djelatnicima Porezne uprave te ostalim osobama koje su bile angažirane za rad na izborima (223.863,94), uslugu analize i praćenja medijskog sadržaja, usluge student servisa i ostalih agencija (12.277,49).

Računalne usluge – šifra 3238 u iznosu od 4.083.289,18 su u odnosu na prethodnu godinu značajno povećane odnosno povećane su za 854,4 %. Do odstupanja od ostvarenja u izvještajnom razdoblju u odnosu na izvještajno razdoblje prethodne godine došlo je zbog povećanih izdataka za računalne usluge vezane uz informatičku podršku provođenju izbora na državnoj razini, koje su iznosile 3.853.427,51, dok su računalne usluge vezane uz informatičku podršku na prijevremenim lokalnim izborima iznosile 42.786,79. U ukupnim računalnim uslugama usluge vezane uz izbore čine 95,4 %.

Ostale usluge – šifra 3239 u iznosu od 1.761.702,81 su u odnosu na prethodnu godinu povećane za 7.814,6%. Do odstupanja od ostvarenja u izvještajnom razdoblju prethodne godine došlo je zbog povećanih izdataka za tisak i distribuciju glasačkih listića, obrazaca, glasačkih kutija, pregrada, brošura i ostalog materijala za izbore provedene u 2024. godini. Ukupan trošak tiska izbornog materijala je u 2024. godini iznosio 1.709.902,55 te čini 94,1 % troška ostalih usluga.

*Naknade troškova osobama izvan radnog odnos – šifra 324* su u 2024. godini ostvarene u iznosu od 162.863,11. U cijelosti se odnose na troškove vezane uz provedbu izbora na biračkim mjestima u inozemstvu.

*Ostali nespomenuti rashodi poslovanja – šifra 329* su u 2024. godini ostvareni u iznosu od 316.393,45. U odnosu na prethodnu godinu povećani su za 547,8 %. Ostali nespomenuti rashodi poslovanja vezani uz izbornu aktivnost čine 80,5 % ostalih nespomenutih rashoda poslovanja, a odnose se na naknade za rad povjerenstvu Ministarstva vajskih i europskih poslova, etičkom povjerenstvu, povjerenstvu XII. izborne jedinice, biračkim odborima u mirovnim misijama te ostale nespomenute rashode vezane uz provedbu izbora na biračkim mjestima u inozemstvu te na troškove reprezentacije. Ostali nespomenuti rashodi poslovanja koji nisu vezani uz provedbu izbora ostvareni su iznosu od 61.638,19 i odnose se na naknade za rad predstavničkih i izvršnih tijela, povjerenstava i slično (55.984,39), premije osiguranja (557,46), troškove reprezentacije (2.963,34), pristojbe i naknade (1.988,00) te ostale nespomenute rashode poslovanja (145,00).

***Financijski rashodi – šifra 34*** u 2024. godini ostvareni su u ukupnom iznosu od 1,69. Odnose se u cijelosti na ostale financijske rashode – šifra 343 - zateznu kamatu zbog zakašnjelih plaćanja.

***Pomoći dane u inozemstvo i unutar općeg proračuna – šifra 36*** u 2024. godini ostvarene su u iznosu od 20.912.799,18 te se odnose na pomoći dane unutar općeg proračuna – županijskim proračunima za pokriće troškova provedbe izbora na državnoj razini za isplatu naknada za rad u gradskim, općinskim te županijskim izbornim povjerenstvima odnosno povjerenstvima izbornih jedinica, naknade za rad u biračkim odborima, naknade za rad osobama angažiranim za rad u stručnim timovima, te za materijalne troškove provedbe izbora na biračkim mjestima u Republici Hrvatskoj.

***Ostali rashodi – šifra 38*** u 2024. godini ostvareni su u ukupnom iznosu od 2.864.112,44. Odnose se na obvezu temeljem odluka koje donosi Vlada Republike Hrvatske sukladno važećim zakonskim propisima i to: Odluke o visini naknade troškova izborne promidžbe za izbor zastupnika u Hrvatski sabor te Odluke o visini naknade troškova izborne promidžbe za izbor članova u Europski parlament iz Republike Hrvatske.

U 2023. godini ostali rashodi su se odnosili na obvezu naknadne isplate dijela naknade troškova izborne promidžbe na izborima članova u Europski parlament Republike Hrvatske 2019. političkoj stranci Socijaldemokratskoj partiji Hrvatske-SDP a temeljem Odluke Ustavnog suda Republike Hrvatske od 3 listopada 2023.

***I.C. RASHODI OD NEFINACIJSKE IMOVINE***

U 2024. godini rashodi za nabavu nefinancijske imovine iznosili su 30.793,93 što je za 60,9% više u odnosu na prethodnu godinu. U cijelosti se odnose na rashode za nabavu proizvedene dugotrajne imovine.

*Rashodi za nabavu proizvedene dugotrajne imovine – šifra 42* odnose na nabavu postrojenja i opreme i to: uredske opreme i namještaja u iznosu od 13.610,61, komunikacijske opreme u iznosu od 6.455,88 te nabavu nematerijalne proizvedene imovine - ulaganja u računalne programe u iznosu od 10.727,44.

Uredska oprema i namještaj – šifra 4221 u iznosu od 13.610,61 odnosi se na nabavu prijenosnih računala, uređaj za neprekidno napajanje – UPS, monitore u iznosu od 13.524,35 i uredski namještaj – ormarić u iznosu od 86,26. U odnosu na prethodnu godinu rashodi za uredsku opremu i namještaj smanjeni su za 9,8% .

Komunikacijska oprema – šifra 4222 u iznosu od 6.455,88 odnosi se na nabavu novih mobilnih uređaja u iznosu od 4.742,90, ostale komunikacijske opreme – modula za telefonsku centralu i konferencijskog mikrofona u iznosu od 1.712,98. U odnosu na isto razdoblje prethodne godine rashodi su povećani za 103,5 %.

*Rashodi za nabavu nematerijalne proizvedene imovine – šifra 426* odnose se u cijelosti na ulaganja u računalne programe u iznosu od 10.727,44, a što se odnosi na nadogradnju informacijskog sustava - aplikacije iz područja redovnog nadzora financiranja političkih aktivnosti.

***I.D. MANJAK PRIHODA I PRIMITAKA ZA POKRIĆE U SLJEDEĆEM RAZDOBLJU***

Ukupan manjak za pokriće u sljedećem razdoblju iznosi 1.012.792,50, a odnosi se na prenesni manjak prihoda iz prethodnih godina u iznosu od 13.410,79 uvećan za manjak prihoda iz 2024. godine u iznosu od 999.381,71.

**II. Bilanca**

Ukupna imovina odnosno obveze Državnog izbornog povjerenstva Republike Hrvatske na dan 31. prosinca 2024. godine iznosile su 184.605,71. U odnosu na prethodnu godinu povećane su za 19,9 %.

***II.A. IMOVINA***

Vrijednost imovine na dan 31. prosinca 2024. godine iznosi 184.605,71. Imovina se sastoji od nefinancijske imovine u iznosu od 64.517,60 i financijske imovine u iznosu od 120.088,11.

Nefinancijska imovina – šifra B002 u iznosu od 64.517,60 sastoji se od neproizvedene dugotrajne imovine (1.813,70) i proizvedene dugotrajne imovine (62.703,90).

Nabavna vrijednost nefinancijske imovine na dan 31. prosinca 2023. iznosi 663.542,54, ispravak vrijednosti iznosi 599.024,94.

Tijekom 2024. godine nabava nefinancijske imovine odnosi se na: uredsku opremu i namještaj, komunikacijsku opremu, te ulaganja u računalne programe u ukupnom iznosu od 30.793,93.

U odnosu na 1. siječnja 2024. godine knjigovodstvena vrijednost je smanjena za 7,5%, što je posljedica obračuna ispravka vrijednosti sukladno propisima za proračunsko računovodstvo te isknjiženja prodane imovine, čija je knjigovodstvena vrijednost bila 0,00.

*Financijska imovina – šifra 1* u iznosu od 120.088,11 sastoji se potraživanja za više plaćeni porez na dohodak, ostala potraživanja koja se odnose na potraživanje za više uplaćeni iznos dobavljaču, potraživanja za naknade koje se refundiraju te kontinuiranih rashoda budućih razdoblja.

Potraživanja za više plaćene poreze i doprinose – šifra 124 u iznosu od 412,43 odnose se na potraživanja za više uplaćeni porez na dohodak utvrđenom pri obračunu plaće za studeni 2024. godine koja je isplaćena dana 4. prosinca 2024. godine, a zbog provođenja obveze sastavljanja godišnjeg obračuna poreza na dohodak za sve primitke koji su se tijekom godine radniku oporezivali kao plaća.

Ostala potraživanja – šifra 129 u iznosu od 170,23 odnose se na potraživanja za više uplaćeni iznos dobavljaču Span d.d. u iznosu od 8,79 te na potraživanja od HZZO-e za isplaćene naknade za vrijeme privremene nesposobnosti za rad – bolovanja u iznosu od 161,44.

Dobavljaču je više uplaćeno odnosno pretplata je nastala iz razloga što je s danom 16. siječnja 2025. godine dobavljač uočio pogrešku i izdao storno računa za studeni 2024. godine, te novi ispravan račun na manji iznos. Budući je prvobitno izdani račun u cijelosti podmiren u 2024. godini nastalo je potraživanje od dobavljača Splan d.d. odnosno pretplata u iznosu od 8,97.

Kontinuirani rashodi budućih razdoblja – šifra 193 u ukupnom iznosu od 119.505,45 odnose se na obračunate naknade za rad povjerenstva, naknade plaće, naknade za prijevoz na posao i s posla za mjesec prosinac 2024. u iznosu od 118.998,54 te na ostale kontinuirane rashode budućih razdoblja u iznosu od 506,91 (naknada za nezapošljavanje invalida, trošak mobitela, korištenje centralne platforme e-račun i tisak za mjesec prosinac 2024. godine).

***II.B. OBVEZE I VLASTITI IZVORI***

Vrijednost obveza i vlastitih izvora na dan 31. prosinca 2024. godine iznosi 184.605,71. Sastoje se od obveza za rashode poslovanja (1.132.880,61), vlastitih izvora i ispravka vlastitih izvora (64.517,60) te rezultata poslovanja – manjka prihoda (- 1.012.792,50).

*Obveze za rashode poslovanja – šifra 23* u iznosu od 1.132.880,61 sastoje se od obveza za zaposlene u iznosu od 112.108,98, obveza za materijalne rashode u iznosu od 1.020.197,76 i ostalih tekućih obveza u iznosu od 573,87 (obveze prema Ministarstvu Financija za više uplaćeni porez i naknada za bolovanje na teret HZZO-a).

Obveze za zaposlene – šifra 231 odnose se na obveze za plaću za prosinac 2024. godine koje dospijevaju u siječnju 2025. godine kada su u cijelosti podmirene.

Obveze za materijalne rashode – šifra 232 odnose se na obveze za prosinac 2024. za redovno poslovanje Državnog izbornog povjerenstva Republike Hrvatske (režijski troškovi, računalne usluge, poštanske usluge, usluge telefona i interneta te ostale rashode poslovanja) sa valutom dospijeća iz 2025. godine.

Izvanbilančni zapisi – šifra 991 u iznosu od 5.083,66 odnose se na – primljenu garanciju za otklanjanje nedostataka u jamstvenom roku, temeljem Ugovora o izvođenju građevinskih radova na sanaciji oštećenja od potresa, izdanu od strane Zagrebačke banke d.d. za izvođača radova – društvo Ta-Grad d.o.o., Zagreb u iznosu 5.083,53 i – tuđu imovinu danu na korištenje, a koja se odnosi na nekretninu u vlasništvu Republike Hrvatske na adresi u Zagrebu, Visoka ulica 15, za potrebe smještaja i obavljanja djelatnosti Državnog izbornog povjerenstva Republike Hrvatske. Nekretnina dana na korištenje evidentirana je u izvanbilančnim evidencijama, temeljem Odluke Ministarstva prostornog uređenja, graditeljstva i državne, te Ugovora o uporabi nekretnine u iznosu od 0,13, a sukladno knjigovodstvenim evidencijama Ministarstva.

**III. IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (P-VRIO)**

U 2024. godini nije bilo promjena u vrijednosti i obujmu imovine.

**IV. IZVJEŠTAJ O OBVEZAMA**

Državno izborno povjerenstvo Republike Hrvatske na kraju izvještajnog razdoblja ima ukupne obveze u iznosu od 1.132.880,61, a koje se odnose na nedospjele obveze u iznosu od 1.132.787,70 i dospjele obveze u iznosu od 92,91.

Dospjele obveze odnose se na dva računa dobavljača koji nisu podmireni do 31. prosinca 2024 te su u kašnjenju od četiri odnosno tri dana. Do kašnjenja u plaćanju je došlo je iz razloga što navedeni računi nisu na vrijeme dostavljeni kupcu.

Zagreb, 29. siječnja 2025.

ZAKONSKI PREDSTAVNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mr.sc. Radovan Dobronić